ai4bharat/Pralekha huggingface dataset:
பிரதமர் அலுவலகம்
கட்டாக்கில் வருமானவரித்துறை தீர்ப்பாயத்தின் அலுவலகம் மற்றும் குடியிருப்பு வளாகத்தை பிரதமர் 11-ம் தேதி திறந்து வைக்கிறார்
ஒடிசா மாநிலம் கட்டாக்கில் வருமானவரித்துறையின் மேல்முறையீடு தீர்ப்பாய  அலுவலகம் மற்றும் குடியிருப்பு வளாகத்தை, பிரதமர் திரு.நரேந்திர மோடி வரும் 11-ம் தேதி மாலை காணொலி காட்சி மூலம் திறந்து வைக்கிறார்.
மத்திய அமைச்சர்கள், ஒடிசா முதல்வர், ஒடிசா தலைமை நீதிபதி மற்றும் உயர்நீதிமன்ற நீதிபதிகள் உட்பட பலர் இந்நிகழ்ச்சியில் கலந்து கொள்கின்றனர். இந்நிகழ்ச்சியில் ஐடிஏடி பற்றிய சிறு புத்தகம் ஒன்றும் வெளியிடப்படவுள்ளது.
நேரடி வரி முறையில், வருமானவரித்துறையின் மேல்முறையீடு தீர்ப்பாயம் மிக முக்கியமான அமைப்பு. இதன் தீர்ப்புதான் இறுதியானது. இதற்கு தற்போது ஓய்வு பெற்ற நீதிபதி திரு பி.பி.பட் தலைமை வகிக்கிறார். முதல் ஐடிஏடி, கடந்த 1941-ஆம் ஆண்டு அமைக்கப்பட்டது. இதன் முதல் மூன்று கிளைகள் தில்லி, மும்பை மற்றும் கொல்கத்தாவில் அமைக்கப்பட்டன. தற்போது நாடு முழுவதும் ஐடிஏடிக்கு 63 அமர்வுகள் உள்ளன.
ஐடிஏடி கட்டாக் அமர்வு 1970-ம் ஆண்டு தொடங்கப்பட்டு, கடந்த 50 ஆண்டுகளாக வாடகைக் கட்டிடத்தில் இயங்கி வந்தது. தற்போது கட்டப்பட்டுள்ள புதிய அலுவலகம் மற்றும் குடியிருப்பு வளாகம், 1.60 ஏக்கரில் நவீன தொழில்நுட்பத்துடன் கட்டப்பட்டுள்ளது. இந்த கட்டிடத்தை பிரதமர் திரு.நரேந்திர மோடி வரும் 11-ம் தேதி மாலை 4.30 மணிக்கு திறந்து வைக்கிறார்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1671498
----
(
தொலைதொடர்பு மற்றும் தகவல் தொழில்நுட்ப அமைச்சகம்
பாதுகாப்புச் சேவைகளுக்கான ஸ்பெக்ட்ரம் நெட்வொர்க் திட்டத்தை நடைமுறைப்படுத்துவதற்கான பட்ஜெட் தொகையை உயர்த்த அமைச்சரவை ஒப்புதல்
பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக்குழு ரூ. 11,330 கோடி அளவுக்கு ஸ்பெக்ட்ரம் நெட்வொர்க் திட்டத்திற்கான பட்ஜெட் தொகையை உயர்த்துவதற்கு ஒப்புதல் அளித்துள்ளது. ஏற்கெனவே 2012 ஜூலையில் உள்கட்டமைப்புக்காகப் பாதுகாப்புச் சேவைகளுக்கான மாற்றுத் தொடர்பு வலைப்பின்னலை அமைப்பதற்குரிய ஸ்பெக்ட்ரத்தை உருவாக்க ரூ. 13,334 கோடி அளவுக்கு அமைச்சரவைக்குழு ஒப்புதல் அளித்திருந்தது.
பாரத் சஞ்சார் நிகாம் லிமிடெட்  அமைப்பினால் நடைமுறைப்படுகின்ற இந்தத் திட்டம் 24 மாத காலஅளவில் முடிவடையும்.
ஸ்பெக்ட்ரம் நெட்வொர்க் திட்டமானது, பாதுகாப்புப் படையின் தொடர்புத் திறனை அதிகரிக்கப் பெரிய அளவில் உயர்த்தப்பட்ட தேசிய நடைமுறைப்படுத்தலுக்கான தயாரிப்புகளுக்கு வழிவகுக்கும். இந்தத் திட்டம், தகவல்தொடர்புத் தொழில்நுட்பச் சாதனத் தயாரிப்பு மற்றும் தொலைத்தொடர்பு தொடர்பான பிற சேவைகள் போன்றவற்றிற்கும் இணைப்புகளைக் கொடுக்கும்.
(Visitor Counter : 87
புதிய மற்றும் புதுப்பிக்கத்தக்க எரிசக்தி அமைச்சகம்
நான்காவது சர்வதேச சூரிய சக்தி கூட்டணி பொதுக்குழு கூட்டத்தின் முன்னோட்டம்
2021 அக்டோபர் 18 முதல் 21 வரை காணொலி வாயிலாக நடைபெற உள்ள நான்காவது சர்வதேச சூரிய சக்தி கூட்டணி பொதுக்குழு கூட்டத்திற்கு மத்திய மின்சாரம், புதிய மற்றும் புதுப்பிக்கத்தக்க எரிசக்தி அமைச்சர் திரு ஆர் கே சிங் தலைமை வகிக்க உள்ளார்.
பிரதமர் திரு நரேந்திர மோடியின் 'ஒரே சூரியன், ஒரே உலகம் ஒரே தொகுப்பு' முன்முயற்சி மற்றும் 2030-க்குள் ஒரு டிரில்லியன் அமெரிக்க டாலர் சூரியசக்தி முதலீடுகள் குறித்து இந்த வருடாந்திர கூட்டத்தில் விவாதிக்கப்பட உள்ளது. கலப்பு நிதி ஆபத்து எதிர்கொள்ளும் வசதிக்கான ஒப்புதல் குறித்தும் கூட்டத்தில் ஆலோசிக்கப்பட உள்ளது.
சர்வதேச சூரியசக்தி கூட்டணியின் அடுத்த ஐந்து வருடங்களுக்கான செயல் திட்டம் குறித்தும் உறுப்பு நாடுகளின் சர்வதேச தலைவர்கள் விவாதிக்க உள்ளனர்.
இந்திய அரசின் புதிய மற்றும் புதுப்பிக்கத்தக்க எரிசக்தி அமைச்சகம், உலக வங்கி மற்றும் சர்வதேச சூரியசக்தி கூட்டணி 'ஒரே சூரியன், ஒரே உலகம் ஒரே தொகுப்பு' குறித்த முத்தரப்பு ஒப்பந்தத்தில் கையெழுத்திடும் நிலையில், உலகின் மிக முக்கிய புதுப்பிக்கத்தக்க எரிசக்தி நடவடிக்கையாக இது இருப்பதற்கான வாய்ப்புகள் உள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1764673
-----
(Visitor Counter : 282
விவசாயத்துறை அமைச்சகம்
நிலுவையில் இருந்த 1,278 மானிய விண்ணப்பங்களுக்கு ஒப்புதல் அளித்து தேசிய தோட்டக்கலை வாரியம் சாதனை படைத்துள்ளது
வேளாண் மற்றும் விவசாயிகள் நலன் அமைச்சகத்தின் கீழ் செயல்படும் தன்னாட்சி பெற்ற அமைப்பான தேசிய தோட்டக்கலை வாரியம், நிலுவையில் இருந்த 1,278 மானிய விண்ணப்பங்களுக்கு ஒப்புதல் அளித்து சாதனை படைத்துள்ளது.
விளைச்சலுக்கு பிந்தைய ஊக்குவிப்பு மற்றும் நீண்ட காலமாக நிலுவையில் உள்ள குளிர்பதன சங்கிலி உள்கட்டமைப்பு ஆகியவை உள்ளிட்ட நாட்டில் உயர் தொழில்நுட்ப வணிக தோட்டக்கலையின் ஒருங்கிணைந்த
வளர்ச்சிக்கான மானியங்களுக்கான விண்ணப்பங்கள் இவையாகும்.
மத்திய வேளாண் மற்றும் விவசாயிகள் நலன் அமைச்சரும் தேசிய தோட்டக்கலை வாரிய தலைவருமான திரு நரேந்திர சிங் தோமரின் தலைமையின் கீழ் தேசிய தோட்டக்கலை வாரியக் குழு தீவிரமாக பணியாற்றி இந்த பாராட்டுக்குரிய செயலை செய்துள்ளது.
பின்கள மூலதன முதலீட்டு மானிய திட்டங்களை வேளாண் மற்றும் விவசாயிகள் நலன் அமைச்சகத்தின் வேளாண் உட்கட்டமைப்பு நிதி திட்டத்துடன் இணைத்து, மூன்று சதவீத வட்டி கழிவுடன் கூடிய கடன் உத்திரவாத வசதியுள்ள ரூபாய் 2 கோடி வரையிலான கடனை விவசாயிகள் மற்றும் தொழில் முனைவோர் பெற தேசிய தோட்டக்கலை வாரியம் ஊக்கமளித்து வருகிறது. இதன்மூலம் அறுவடைக்கு பிந்தைய மற்றும் குளிர்பதன சங்கிலி உள்கட்டமைப்பை தோட்டக்கலை துறையில் நிறுவ முடியும்.
தேசிய தோட்டக்கலை வாரியத்தின் நிதி உதவியுடன் கூடுதலாக 2210 ஏக்கர்கள் உயர் தொழில்நுட்ப வணிகங்கள் தோட்டக்கலையில் வந்துள்ளன. மேலும் 1.15 லட்சம் மெட்ரிக் டன் திறனுள்ள குளிர்பதன சேமிப்பு வசதிகள் ஏற்படுத்தப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 202.42 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 202.42 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 4.90 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1857925
உள்நாட்டு விமானப் போக்குவரத்து அமைச்சகம்
உடான் திட்டத்தின் கீழ் சிந்துதர்க் விமான நிலையத்தை தொடங்கி வைத்தார் திரு ஜோதிர் ஆதித்யா சிந்தியா
உடான் திட்டத்தின் கீழ், மகாராஷ்டிராவின் சிந்துதர்க் விமான நிலையத்தை, மத்திய விமான போக்குவரத்து துறை அமைச்சர் திரு ஜோதிர் ஆதித்யா சிந்தியா, காணொலி காட்சி மூலம் தொடங்கி வைத்தார். முதல் விமானம் சிந்துதர்க்கிலிருந்து மும்பைக்கு தொடங்கி வைக்கப்பட்டது.
மகாராஷ்டிரா முதல்வர் திரு உத்தவ் தாக்கரே, சிறப்பு விருந்தினராக காணொலி காட்சி மூலம் கலந்து கொண்டார்.
இந்நிகழ்ச்சியில் மத்திய அமைச்சர் திரு ஜோதிர் ஆதித்யா சிந்தியா பேசுகையில், ‘‘ சிந்துதர்க் விமான நிலைய தொடக்கம் மற்றும் மும்பைக்கு முதல் விமானம் தொடக்கம் ஆகியவை கொங்கன் பகுதி வரலாற்றில் புதிய அத்தியாயத்தை குறிக்கிறது. இந்த முன்னேற்றம், உள்ளூர் வர்த்தகம் மற்றும் சுற்றுலாவுக்கான புதிய வழிகளை திறக்கும். இங்கு 5 ஆண்டுகளுக்குள் தினசரி விமானங்களின் எண்ணிக்கை 20 முதல் 25 ஆக அதிகரிக்கும் என்பது உறுதி’’ என்றார்.
உடான் திட்டத்தின் கீழ் 61வது விமான நிலையத்தில் விமான போக்குவரத்து தொடங்கியுள்ளது. தற்போது மக்கள் சிந்துதர்க் விமான நியைத்தில் இருந்து, மும்பைக்கு 85 நிமிடங்களில் பயணிக்க முடியும். முன்பு இந்த இரு நகரங்களுக்கு இடையே மக்கள், தரைவழியாகவும், ரயில் மூலமாகவும் 10 மணி நேரத்துக்கும் அதிகமாக பயணம் செய்ய வேண்டியிருந்தது.
சுற்றுலா அமைச்சகம்
“நமது நாட்டை தெரிந்து கொள்ளுங்கள்” - சுற்றுலா அமைச்சகத்தின் சின்னம் வடிவமைப்பு போட்டி
மத்திய அரசின் சுற்றுலா அமைச்சகம் இன்று “நமது நாட்டை தெரிந்து கொள்ளுங்கள்”  சின்னம் வடிவமைப்பு போட்டியை இணையதளத்தில் அறிமுகப்படுத்தியது. இந்த போட்டியின் நோக்கம் நமது மக்களின் ஆக்கபூர்வமான சிந்தனைகளிலிருந்து வெளிவரும் “நமது நாட்டை தெரிந்து கொள்ளுங்கள்” பிரச்சாரத்திற்கான சின்னத்தை தேர்ந்தெடுப்பதுதான்.
பொது முடக்கத்திற்கு பின் தொற்றுநோய் பரவுவதை கட்டுப்படுத்த கட்டுப்பாடு கடைப்பிடிக்கப்படுவதால், சர்வதேச சுற்றுலாவை விட உள்நாட்டு சுற்றுலா வேகமாக மீட்கப்படும் என்பது பரவலாக ஒப்புக் கொள்ளப்பட்ட உண்மை. உள்நாட்டு சுற்றுலா துறையில் கவனம் செலுத்துவது, சக நாட்டு மக்களை தங்கள் நாட்டை ஆராய ஊக்குவிப்பது, தங்கள் சொந்த எல்லைகளுக்குள் மிகவும் தேவையான இடைவெளி எடுப்பது ஆகியவை மூலம் வெற்றிகரமான திட்டங்களை இந்தியாவில் செயல்படுத்தலாம்.
ஊரடங்கு காலகட்டத்தில், இந்திய அரசு மற்றும் அதன் பார்வையாளர்களுடனான ஈடுபாட்டின் ஒரு பகுதியாக சுற்றுலா அமைச்சகம், ‘“நமது நாட்டை தெரிந்து கொள்ளுங்கள்” என்ற தலைப்பில் வலைத்தள தொடர்களை ஏற்பாடு செய்து வருகிறது.
இந்த இணையதள காட்சித் தொடரின் நோக்கம் இந்தியாவின் பல்வேறு சுற்றுலாத் தலங்களைப் பற்றிய விழிப்புணர்வை ஏற்படுத்துவதும் ஊக்குவிப்பதும் ஆகும். இதில் அதிகம் அறியப்படாத இடங்கள் மற்றும் பிரபலமான இடங்களின் அதிகம் வெளியில் தெரியாத சிறப்பு அம்சங்களயும் தெரிவிப்பதும் அடங்கும்.
“நமது நாட்டை தெரிந்து கொள்ளுங்கள்”  சின்னம் வடிவமைப்பு போட்டி செயல்பாடு மை ஜி ஓ வி நேரலையில் உள்ளது, மற்றும் இணைப்பு:
https://www.mygov.in/task/dekho-apna-desh-logo-design-contest/
“நமது நாட்டை தெரிந்து கொள்ளுங்கள்” சின்னம் வடிவமைப்பு போட்டியின் வெற்றியாளருக்கு, இந்தியாவில் உள்ள எந்த இடத்திற்கும் இந்தியாவில் வசிக்கும் இடத்திலிருந்தும் 5 இரவுகள் 6 நாட்கள் இருவருக்கான அனைத்து செலவினங்களும் அடங்கிய விடுமுறை தொகுப்பை அறிவித்துள்ளது.. போட்டி விதிமுறைகள் மற்றும் நிபந்தனைகள் MyGov.in இல் கிடைக்கின்றன
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பால் கூட்டுறவு சங்கங்கள் மூலம் பெண்கள் தலைமையிலான நிலையான வளர்ச்சி - டபிள்யூ 20 மக்கள் பங்கேற்பு நிகழ்வு
விடுதலையின் அமிர்தப் பெருவிழா மற்றும் டபிள்யூ 20 மக்கள் பங்கேற்பு நிகழ்வின் கீழ், "பால் கூட்டுறவு சங்கங்கள் மூலம் பெண்கள் தலைமையிலான நிலையான வளர்ச்சி" என்ற கருப்பொருள் கொண்ட நிகழ்வு, குஜராத் மாநிலம் ஆனந்தில் நடைபெற்றது. இந்நிகழ்வில் பால்பண்ணை துறையைச் சேர்ந்த பிரமுகர்கள், வல்லுநர்கள் மற்றும் பெண் தலைவர்கள் தீவிரமாக பங்கேற்றனர்.
மெய்நிகர் முறையில் உரையாற்றிய மத்திய அமைச்சர் திரு பர்ஷோத்தம் ரூபாலா, பால்பண்ணை துறையில் பெண்களின் பங்கு மற்றும் முக்கியத்துவத்தை வலியுறுத்தினார், மதிப்பு கூட்டப்பட்ட பொருட்கள் உற்பத்தியில் அவர்களின் பங்களிப்பை குறிப்பிட்டார், மேலும் 18 பால் கூட்டுறவு சங்கங்கள் தற்போது பெண்களால் இயக்கப்படுகின்றன என்பதை எடுத்துரைத்தார்.
கால்நடை பராமரிப்பு துறை செயலாளர் திருமதி அல்கா உபாத்யாயா, வெண்மைப் புரட்சியில் பெண்களின் குறிப்பிடத்தக்க பங்களிப்பை வலியுறுத்தினார், பால்வளத் துறையில் 70 சதவீத தொழிலாளர்கள் பெண்கள். புதிய ஏ-ஹெல்ப்  முன்முயற்சி, முதன்மை சேவைகளை வழங்கும் போது உள்ளூர் கால்நடை சேவைகளுக்கும் கால்நடை உரிமையாளர்களுக்கும் இடையிலான இடைவெளியைக் குறைக்கும் சமூக அடிப்படையிலான பெண் ஆர்வலர்களை உள்ளடக்கியது என்றும் அவர் குறிப்பிட்டார். ஒரே சுகாதாரம் என்ற கருத்தாக்கத்தின் முக்கியத்துவத்தையும், நோய்களைத் தடுப்பதன் முக்கியத்துவத்தையும் அவர் எடுத்துரைத்தார்.
குஜராத் அரசின் கூட்டுறவுத் துறை இணையமைச்சர் திரு. ஜெகதீஷ் விஸ்வகர்மா குத்துவிளக்கேற்றி, நிகழ்ச்சியைத் தொடங்கி வைத்தார். டபிள்யூ 20 இன் தலைவர் டாக்டர் சந்தியா ப்ரேச்சா, குஜராத் கூட்டுறவு பால் சந்தைப்படுத்தல் கூட்டமைப்பின் நிர்வாக இயக்குநர் திரு ஜெயன் மேத்தா, ஐ.டி.எஃப் இயக்குநர் ஜெனரல் திருமதி கரோலின் எமண்ட், என்.டி.டி.பியின் தலைவர் டாக்டர் மீனேஷ் ஷா உள்ளிட்டோர் கலந்து கொண்டனர்.
அறிவியல் மற்றும் தொழில்நுட்பத்துறை
மனித நுரையீரலின் எபிதீலியல் செல்லில் கொரோனா வைரஸை வளர்க்கப்போகும் விஞ்ஞானிகள்
கோவிட்-19 மீதான ஆய்வு நடவடிக்கைகளுக்காக உயிரணு மற்றும் மூலக்கூறு உயிரியல் மையம் ஹைதரபாத், பெங்களூருவை சேர்ந்த ஐஸ்டெம் ரிசெர்ச் பிரைவேட் லிமிடெட் என்னும் நிறுவனத்துடன் கூட்டு சேர்ந்துள்ளது. இந்த ஆய்வுக் கூட்டணியின் மூலம், கோவிட்-19 தொற்றுக்கு எதிரான சாத்தியமுள்ள மருந்துகள் மற்றும் தடுப்பு மருந்துகளின் ஆய்வுக்கூடச் சோதனைக்கு உதவுவதற்காக கொரோனா வைரஸை மனித உயிரணு வழித்தடங்ககளில் வளர்ப்பதற்கு முயற்சி மேற்கொள்ளப்படும்.
சாத்தியமுள்ள மருந்துகளின் ஆய்வுக்கூடச் சோதனை முறைக்கு அறிவார்ந்த ரீதியிலன அடித்தளத்தை ஏற்படுத்தும் நோக்கில், கொரோனா வைரஸின் மூலக்கூறு மற்றும் நோயியல் குணங்களை புரிந்துக் கொள்வதற்காக ஐஸ்டெம்மின் ஆன்டி-கோவிட் பரிசோதனை தளத்தின் ஒரு பகுதியாக வழங்கப்படும் அதன் மனித நுரையீரல் எபிதீலியல் செல் வளர்ப்பு முறையை ஆய்வுக் குழு பயன்படுத்தும் என உயிரணு மற்றும் மூலக்கூறு உயிரியல் மைய விஞ்ஞானிகள் தெரிவித்தனர்.
வடகிழக்குப் பகுதி வளர்ச்சி அமைச்சகம்
வடகிழக்கு பிராந்திய மேம்பாட்டுத்துறை அமைச்சகம் சார்பில் அரசியலமைப்பு தினம் அனுசரிப்பு
அரசியலமைப்பு தினத்தை முன்னிட்டு, வடகிழக்கு பிராந்திய மேம்பாட்டுத்துறை அமைச்சகம் நாள் முழுவதும் பல்வேறு நிகழ்வுகளை நடத்தி வருகிறது. இந்த நிகழ்வில் தொடக்கமாக நமது இந்திய அரசியலமைப்பின் முகவுரை இந்தியிலும், ஆங்கிலத்திலும் வாசிக்கப்பட்டது. இந்த ஆண்டு அரசியலமைப்பு தினத்தின் கருப்பொருளான, “இந்தியா - ஜனநாயகத்தின் தாய்” சம்பந்தமாக சிறந்த வாசகம் எழுதும் போட்டி நடத்தப்பட்டது. இதனைத் தொடர்ந்து மத்திய வடகிழக்கு பிராந்திய மேம்பாட்டுத்துறை அமைச்சகத்தின் அதிகாரிகள், இந்திய அரசியலமைப்பு குறித்து துறை சார்ந்த அலுவலர்களுடன் கலந்துரையாடல் நடத்தினர்.
மத்திய அமைச்சகம் சார்பில் இந்தியா மற்றும் இந்திய அரசியலமைப்பு சம்பந்தமாக விநாடி வினா போட்டி நடத்தினர். இதுதவிர மத்திய பிராந்திய மேம்பாட்டுத்துறை அமைச்சகத்தின் வளாகத்தில் இந்திய அரசியலமைப்பு தொடர்பான சுவரொட்டிகள், விளம்பர பேனர்கள் வைக்கப்பட்டிருந்தது.
பெட்ரோலியம் மற்றம் இயற்கை எரிவாயு அமைச்சகம்
நகர்ப்புற எரிவாயு விநியோக கட்டமைப்பு மேம்பாட்டுத் திட்டத்தை 27 மாநிலங்கள் / யூனியன் பிரதேசங்களில் உள்ள 407 மாவட்டங்களுக்கு உட்பட்ட 232 நிலப்பரப்புகளில் செயல்படுத்த அங்கீகாரம் அளிக்கப்பட்டுள்ளது
நகர்ப்புற எரிவாயு விநியோக கட்டமைப்புத் திட்டத்தின் ஒரு பகுதியாக சிஎன்ஜி நிலையங்களை அமைக்கவும், பிஎன்ஜி இணைப்புகளை வழங்கவும், பெட்ரோலியம் மற்றும் இயற்கை எரிவாயு ஒழுங்குமுறை வாரியத்தால் அங்கீகரிக்கப்பட்ட நிறுவனங்கள் இப்பணியை மேற்கொண்டு வருவதாக பெட்ரோலியம் மற்றும் இயற்கை எரிவாயுத்துறை இணை அமைச்சர் திரு ராமேஸ்வர் தெலி மாநிலங்களவையில் இன்று எழுத்து மூலம் அளித்த பதிலில் தெரிவித்துள்ளார். நகர்ப்புற எரிவாயு விநியோக கட்டமைப்பு மேம்பாட்டுத் திட்டத்தை 27 மாநிலங்கள் / யூனியன் பிரதேசங்களில் உள்ள 407 மாவட்டங்களுக்கு உட்பட்ட 232 நிலப்பரப்புகளில் செயல்படுத்த இதுவரை அங்கீகாரம் அளிக்கப்பட்டுள்ளது.
உத்தரப்பிரதேசத்தில் இதுவரை, 34,80,043 குழாய் வழி இயற்கை எரிவாயு இணைப்புகள் வழங்கப்பட்டு, 795 சிஎன்ஜி நிலையங்கள் அமைக்கப்பட்டுள்ளன. மேலும், நாட்டில் எரிவாயு விநியோகப் பரப்பை அதிகரிக்க, பெட்ரோலியம் மற்றும் இயற்கை எரிவாயு ஒழுங்கு முறை வாரியம், 11-வது சுற்று நகர்ப்புற எரிவாயு விநியோக ஏலத்தை 17.09.2021 அன்று தொடங்கி, 20 மாநிலங்கள் / யூனியன் பிரதேசங்களில் உள்ள 208 மாவட்டங்களில் அமைந்துள்ள 65 நிலப்பரப்புகள், நகர்ப்புற எரிவாயு விநியோக கட்டமைப்பு மேம்பாட்டுத் திட்டத்தில் சேர்க்கப்பட்டுள்ளன. இதில் உத்தரப்பிரதேசத்தில் உள்ள 7 மாவட்டங்களுக்கு உட்பட்ட 4 நிலப்பரப்புகளும் அடங்கும்.
--------
(Visitor Counter : 87
விவசாயத்துறை அமைச்சகம்
கூட்டுறவு நிறுவனங்களால் சுகாதார கட்டமைப்பை உருவாக்க, தேசிய கூட்டுறவு வளர்ச்சி கழகத்தின் ரூ.10,000 கோடி மதிப்பிலான ஆயுஷ்மான் சகாகர் நிதி திட்டம்: மத்திய வேளாண் துறை இணையமைச்சர் திரு பர்சோதம் ருபெல்லா தொடக்கம்
ஆயுஷ்மான் சாகர் என்ற திட்டத்தை மத்திய வோளாண்துறை இணையமைச்சர் திரு பர்சோதம் ருபெல்லா இன்று தொடங்கி வைத்தார். இது, நாட்டில் சுகாதார கட்டமைப்பை உருவாக்குவதில், கூட்டுறவு நிறுவனங்கள் முக்கிய பங்காற்ற உதவும் தனிச்சிறப்பான திட்டம். இத்திட்டத்தை மத்திய வேளாண் மற்றும் விவசாயிகள் நலத்துறை அமைச்சகத்தின் கீழ் செயல்படும் தேசிய கூட்டுறவு வளர்ச்சி கழகம்  உருவாக்குகிறது.
இத்திட்டத்துக்காக வரும் ஆண்டுகளில் என்சிடிசி, கூட்டுறவு நிறுவனங்களுக்கு ரூ.10,000 கோடி வரை கடன் அளிக்கும் என திரு. ருபெல்லா அறிவித்தார். விவசாயிகளின் நலனை வலுப்படுத்தும் மத்திய அரசின் நடவடிக்கையாக என்சிடிசி திட்டம் இருக்கும். கிராம பகுதிகளிலும் சுகாதார சேவைகள் கிடைப்பதில், ஆயுஷ்மான் சாகர் திட்டம் புரட்சியை ஏற்படுத்தும் என திரு. ருபெல்லா கூறினார். தற்போதுள்ள கூட்டுறவு அமைப்புகள், விவசாயிகளுக்காக சுகாதார சேவைகளை வழங்க முன்வர வேண்டும் என அவர் அழைப்பு விடுத்தார்.
என்சிடிசி நிர்வாக இயக்குனர் திரு சந்தீப் நாயக் பேசுகையில், ‘‘நாடு முழுவதும் கூட்டுறவு நிறுவனங்களால் 52 மருத்துவமனைகள் இயக்கப்படுவதாகவும், அவற்றில் 5,000-க்கும் மேற்பட்ட படுக்கை வசதிகள் இருப்பதாகவும் தெரிவித்தார். கூட்டுறவு நிறுவனங்களின் சுகாதார சேவைகளுக்கு, என்சிடிசி நிதி, ஊக்கம் அளிக்கும் எனவும் அவர் கூறினார்.
ஆயுஷ்மான் சாகர் திட்டம், மருத்துவமனைகள் அமைப்பதற்கும், ஏற்கனவே உள்ள மருத்துவமனைகளை நவீனமயமாக்குவதற்கும், விரிவாக்கத்துக்கும், பழுதுபார்க்கவும், புதுப்பிக்கவும், மருத்துவ கல்வி நிறுவனங்களை உருவாக்குவதற்கும் நிதியளிக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1665800
----
(Visitor Counter : 268
கலாசாரத்துறை அமைச்சகம்
கலாச்சார அமைச்சகம் தூய்மை இயக்கத்தை வெற்றிகரமாக நடத்தியது
கலாச்சார அமைச்சகம் அதன் இணைக்கப்பட்ட, துணை மற்றும் தன்னாட்சி அமைப்புகள் மூலம் டிசம்பர் 2022 முதல் ஆகஸ்ட் 2023 வரை தூய்மை இயக்கத்தை வெற்றிகரமாக நடத்தியது. இதனை, நிலுவை விஷயங்களுக்குத் தீர்வுகாண்பதற்கான சிறப்பு இயக்க  போர்ட்டலில் மாதாந்திர அறிக்கைகள் தவறாமல் பதிவேற்றப்பட்டன.
இந்த காலகட்டத்தில், அமைச்சகங்களுக்கு இடையிலான ஆலோசனை  குறிப்புகளில்  100% , மாநில அரசுக் குறிப்புகளில் சுமார் 82%, பிரதமர் அலுவலகக் குறிப்புகளில் 86%, நாடாளுமன்ற உறுப்பினர் குறிப்புகளில் 73% தீர்வு காணப்பட்டுள்ளது.ஆய்விற்கு ஒதுக்கப்பட்ட மொத்தக் கோப்புகளில், 71% கோப்புகள் ஆய்வு செய்யப்பட்டுள்ளன. தூய்மைப் பணிக்கு அடையாளம் காணப்பட்ட 66 இடங்களில், 56 இடங்களில் தூய்மைப் பணி வெற்றிகரமாக மேற்கொள்ளப்பட்டது.
2023 ஏப்ரல்16 முதல்30 வரை தூய்மை இருவார விழா அமைச்சகத்தால் நடத்தப்பட்டது. இந்த இருவார விழாவின் போது, அமைச்சகத்தின் அனைத்து அதிகாரிகள் மற்றும் ஊழியர்களும் தூய்மை உறுதிமொழி ஏற்றனர். தூய்மை, முறையான பதிவேடு மேலாண்மை ஆகியவற்றை உறுதி செய்வதற்காக அனைத்து பிரிவுகள் மற்றும் அதைச் சுற்றியுள்ள அலுவலக வளாகங்களில் தூய்மை ஆய்வு மேற்கொள்ளப்பட்டது. சாஸ்திரி பவன் உள்ளேயும் அதைச் சுற்றியுள்ள அலுவலக வளாகத்தையும் சுத்தமாகவும் தூய்மையாகவும் மாற்ற தூய்மை இயக்கம் / உழைப்பு தானத்திற்கு ஏற்பாடு செய்யப்பட்டது.
பிரதமர் அலுவலகம்
மகாராஷ்டிர மாநிலம் மும்பையின் குண்டாவாலி ரயில் நிலையத்தில் இருந்து மோக்ரா வரை மெட்ரோ ரயிலில் பிரதமர் பயணம் செய்தார்
மும்பையின் குண்டாவாலி ரயில் நிலையத்தில் இருந்து மோக்ரா வரை மெட்ரோ ரயிலில் இன்று  பிரதமர் திரு நரேந்திர மோதி பயணம் செய்தார். மும்பை 1 என்ற மொபைல் செயலியையும், தேசிய பொது போக்குவரத்து அட்டை  யையும் பிரதமர் வெளியிட்டார். இந்த நிகழ்வின் போது, மெட்ரோ புகைப்பட கண்காட்சியையும், முப்பரிமாண மாதிரி வடிவத்தையும் அவர் பார்வையிட்டார். மெட்ரோ ரயில் பயணத்தின் போது மாணவர்கள், பயணிகள், மெட்ரோ கட்டுமானப் பணியில் ஈடுபட்ட தொழிலாளர்கள் ஆகியோருடன் பிரதமர் கலந்துரையாடினார்.
மகாராஷ்டிர ஆளுநர் திரு பகத்சிங் கோஷியாரி, முதலமைச்சர் திரு ஏக்நாத் ஷிண்டே, துணை முதலமைச்சர் திரு தேவேந்திர பட்நாவிஸ் ஆகியோர் பிரதமருடன் நிகழ்வில் பங்கேற்றனர்.
முன்னதாக, மும்பை மெட்ரோ ரயில் வழித்தடங்கள் 2ஏ, 7 ஆகியவற்றை நாட்டுக்கு அர்ப்பணித்த பிரதமர், சத்ரபதி சிவாஜி மகராஜ் முனையத்தை மறுசீரமைப்பதற்கும், 7 கழிவுநீர் சுத்திகரிப்பு நிலையங்களுக்கும் அடிக்கல் நாட்டினார். மும்பையில் சுமார் 400 கிலோமீட்டர் தொலைவிலான சாலைகளை கான்கீரிட் சாலைகளாக மாற்றும் பணியையும் பிரதமர் தொடங்கி வைத்தார்.
குடியரசுத் துணைத் தலைவர் செயலகம்
நாட்டின் நலனுக்காக குடிமக்கள் நாள்தோறும் ஒரு மணிநேரம் தங்களது உடல்நலனில் அக்கறை செலுத்த வேண்டும் என்று குடியரசுத் துணைத்தலைவர் கேட்டுக்கொண்டுள்ளார்
நாட்டின் நலனுக்காக குடிமக்கள் நாள்தோறும் ஒரு மணிநேரம் தங்களது உடல்நலனில் அக்கறை செலுத்த வேண்டும் என்று கேட்டுக்கொண்டுள்ளார். உலக ஹோமியோபதி தினத்தையொட்டி புதுதில்லி விஞ்ஞான் பவனில் இன்று நடைபெற்ற அறிவியல் மாநாடு தொடக்க நிகழ்ச்சியில் உரையாற்றிய அவர் இதனை தெரிவித்தார்.
நமது நாட்டில் 200 ஆண்டு பாரம்பரியம் கொண்ட ஹோமியோபதி மருத்துவம் கடந்த சில ஆண்டுகளாக நமது உடல் ஆரோக்கியத்தில் முக்கிய காரணியாக விளங்குகிறது என்று அவர் கூறினார். ஹோமியோபதி இயற்கையுடன் இணைக்கிறது என்றும் உலகில்
2-வது மிகப்பெரிய விரைவாக வளர்ச்சியடைந்து வரும் மருத்துவமுறை ஹோமியோபதி என்பதை உலக சுகாதார அமைப்பு அங்கீகரித்துள்ளதாகவும் அவர் தெரிவித்தார்.
சிறப்பு சேவைகள் மற்றும் கட்டுரைகள்
ஹைட்ரஜன் இருப்புக்கான நவீன பொருட்கள் உற்பத்திக்கு காரைக்குடி சிஎஸ்ஐஆர் – சிக்ரியில் ஆராய்ச்சி ஆதரவு திட்டத்தை ஒஹ்மியம் அறிவித்துள்ளது
வடிவமைப்பு, உற்பத்தி, பிஇஎம் எலக்ட்ரோலைசர் பொருத்துதலில் தனித்துவ நிறுவனமான பெங்களூருவைச் சேர்ந்த ஒஹ்மியம் இன்டர்நேஷனல் மற்றும் உலகின் முன்னணி மின் வேதியியல் ஆராய்ச்சி மையங்களில் ஒன்றான காரைக்குடியில் உள்ள சிஎஸ்ஐஆர் – மத்திய மின் வேதியியல் ஆய்வு நிறுவனம்  ஆகியவை செய்து கொண்ட ஒப்பந்தம் பற்றி இன்று அறிவிப்பு வெளியிடப்பட்டது.
கரியமில வாயு இல்லாத ஹைட்ரஜனை தயாரிப்பதற்கான புதிய பொருள்களை உருவாக்க சிஎஸ்ஐஆர் – சிக்ரிக்கு ஒஹ்மியம் நிதியுதவி அளிக்கும். 3 ஆண்டு கால திட்டம் பிப்ரவரி 4, 2022 அன்று தொடங்கப்பட்டது.
இது குறித்து ஒஹ்மியம் நிறுவனத்தின் தலைமை தொழில்நுட்ப அதிகாரி டாக்டர் சொக் கருப்பையா கூறுகையில், இந்த நிதியுதவி சிக்ரியின் ஆழ்ந்த அனுபவத்தையும், வளங்களையும் அதிகரிக்க உதவும் என்றும் இரு நிறுவனங்களின் தற்போதைய மற்றும் அடுத்த தலைமுறை தொழில்நுட்பத் திட்டங்களுக்கு இது பயன் தரும் என்றும் தெரிவித்தார்.
“ஒஹ்மியம் போன்ற தொழில்நுட்ப தலைமையுடன் பணியாற்ற நாங்கள் மகிழ்ச்சியடைந்துள்ளோம்” என்று சிஎஸ்ஐஆர் – சிக்ரி இயக்குனர் டாக்டர் கலைசெல்வி தெரிவித்தார்.
கரியமில வாயு வெளியேற்றம் இல்லாத உலகம் என்ற இலக்கை எட்டுவதற்கு பசுமை ஹைட்ரஜனுக்கு மாற வேண்டிய நிலை உள்ளது. சிஎஸ்ஐஆர் – சிக்ரி-யுடன் ஒஹ்மியம் நிறுவனத்தின் ஒத்துழைப்பு குறைந்த செலவிலான பசுமை ஹைட்ரஜனை உறுதி செய்ய உதவும் என்பது மட்டுமின்றி இதன் பல்வேறு வடிவங்கள் உலகின் தேவையை எதிர்கொள்ளும் அளவுக்கு இருக்கும்.
இந்திய போட்டிகள் ஆணையம்
ரிநியூ பவர், ரிநியூ குளோபல் நிறுவனங்களின் பங்கு பரிமாற்றம், ரிநியூ குளோபல் நிறுவனத்தின் துணை நிறுவனம் ஆர்எம்ஜி -2 வுடன் இணைவதற்கு சிசிஐ ஒப்புதல்
ரிநியூ பவர் நிறுவனம், ரிநியூ குளோபல் நிறுவனத்துடன் பங்குகளை பகிர்ந்து கொள்ளவும், ரிநியூ குளோபல் நிறுவனத்தின் துணை நிறுவனம் ஆர்எம்ஜி -2 நிறுவனவத்துடன் இணையவும் இந்திய போட்டிகள் ஆணையம்  ஒப்புதல் அளித்துள்ளது.
முன்மொழியப்பட்டுளள இந்த இணைப்பு, ரீநியூ பவர் நிறுவனத்தின் தற்போதைய பங்குதாரர்கள், ரிநியூ எனர்ஜி குளோபல் நிறுவனத்துடன் பங்குகளை பகிர்ந்து கொள்ளவும், ரிநியூ குளோபல் நிறுவனத்தின் துணை நிறுவனம் ஆர்எம்ஜி கொள்முதல் கார்பரேஷன்-2  நிறுவனத்துடன் இணையவும் வழிவகுக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725361
குடியரசுத் தலைவர் செயலகம்
அமைப்பு முறை குறித்த ஆழ்ந்த புரிதலை ஏற்படுத்துவதற்கு தணிக்கை நடவடிக்கைகள் தனித்துவம் வாய்ந்த வாய்ப்பாக அமைகிறது: குடியரசுத் தலைவர் திரு ராம்நாத் கோவிந்த்
அமைப்பு முறை குறித்த ஆழ்ந்த புரிதலை ஏற்படுத்துவதற்கு தணிக்கை நடவடிக்கைகள் தனித்துவம் வாய்ந்த வாய்ப்பாக அமைவதுடன், நடைமுறைகளின் மேம்படுத்துதலை பரிந்துரைக்கும் உயரிய நிலையை தலைமைக் கணக்குத் தணிக்கை அதிகாரி வகிப்பதாக குடியரசுத் தலைவர் திரு ராம் நாத் கோவிந்த் கூறியுள்ளார். சிம்லாவின் தணிக்கை மற்றும் கணக்கியல் தேசிய அகாடமியில் நடைபெற்ற 2018 மற்றும் 2019-ஆம் ஆண்டுகளைச் சேர்ந்த இந்திய தணிக்கை மற்றும் கணக்கியல் அலுவலர் பயிற்சி நிறைவு விழாவில் கலந்துகொண்டு பேசுகையில் அவர் இதனைத் தெரிவித்தார்.
கடந்த 18 மாதங்களாக கொவிட்-19 பெருந்தொற்றால் பொருளாதாரம் பெரிதும் பாதிக்கப்பட்டு, நாடு கடினமான தருணத்தை சந்தித்து வருவதாக அவர் கூறினார். இதன் காரணமாக மக்களின் துயரை நீக்கவும், அவர்களது நல்வாழ்விற்காகவும் பல்வேறு நிதி சார்ந்த நடவடிக்கைகளை அரசு மேற்கொண்டு வருவதாகக் கூறிய அவர், இந்த உதவிகள் ஏழை மக்களின் நல்வாழ்விற்காக முறையாக பயன்படுத்தப்படுவதை உறுதி செய்ய வேண்டும் என்று வலியுறுத்தினார். இந்தப் பணியில், தலைமைக் கணக்குத் தணிக்கை அதிகாரி மிக முக்கிய பங்கு வகிப்பதாக அவர் குறிப்பிட்டார்.
அமைப்பு முறைகளை மேம்படுத்துவதற்கான உள்ளீடுகளை அளிக்கும் வாய்ப்புகள் குறித்தும் தலைமைக் கணக்குத் தணிக்கை அதிகாரி அறிந்திருக்க வேண்டும் என்று வலியுறுத்திய அவர், இதுபோன்ற நிறுவனங்களின் ஆலோசனைகளுக்கு அரசு முக்கியத்துவம் அளிக்க வேண்டும் என்று கேட்டுக்கொண்டார். இதன் மூலம் நமது பொது சேவைகளின் தரத்தில் நேர்மறையான தாக்கம் ஏற்படும் என்றார் அவர்.
நாட்டு மக்களின் வசதிக்காக அரசு நடைமுறைகள் விரைவாக மின்னணுமயமாக்கப்படுவதாக குடியரசுத் தலைவர் தெரிவித்தார். நேரடி பண பரிமாற்ற முறையின் வாயிலாக, கணினி பொத்தானை அழுத்தியதும், நாட்டின் மூலை முடுக்கில் உள்ள ஏழை குடிமகனுக்கும் பணம் உடனடியாக சென்றடைகிறது. தணிக்கைத் துறையினர் பார்வையில் இது ஒரு ‘சிறிய சவாலாகவும்’, அதேவேளையில் ‘மிகப்பெரிய வாய்ப்பாகவும்' விளங்குகிறது. மேம்பட்ட பகுப்பாய்வு கருவிகளை பயன்படுத்தி அதிக எண்ணிக்கையிலான தரவுகளில் உள்ள தகவல்களை ஓரிடத்திலிருந்தே எளிதாகப் பெற முடியும். இதன் மூலம் தணிக்கை பணிகளை கூடுதல் கவனத்துடனும் தரமாகவும் மேற்கொள்ள முடியும்.
ஏழை மக்களுக்கு சேவையாற்றுவதிலும், அவர்களின் முகங்களில் புன்னகையைத் தவழச் செய்வதும் பொது சேவையில் ஈடுபடுவோருக்கு மிகச்சிறந்த மகிழ்ச்சியைத் தருமென்று பயிற்சி அதிகாரிகளிடம் குடியரசுத் தலைவர் கூறினார். நமது அரசியலமைப்பு கடமைகளை நிறைவேற்றும் போது இந்தப் பொதுவான பொறுப்புணர்ச்சியை நாம் எப்போதும் நினைவில் கொள்ளவேண்டும் என்று அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756000